《西窗与弟侄戴时芳酌酒》
宋代·陈著

一檐晴色好相陪，可意人能几度来。
便觉酒香随意动，共将书气拓尘开。
有生盍作无生看，未晚何妨到晚回。
安得分时皆是趣，停云归鸟亦悠哉。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。